తెలంగాణలో మహిళా తహసీల్దార్ దారుణహత్య WATCH LIVE TV
మ్యాచ్ ఏదైనా.. భారత్ టార్గెట్ గెలుపే..!: పంత్
మ్యాచ్ ఎలాంటి స్థితిలో ఉన్నా.. భారత్ జట్టు గెలుపు కోసం మాత్రమే ఆడుతుంది. టాప్ ఆర్డర్ అనే కాదు.. టీమ్‌లోని చివరి బ్యాట్స్‌మెన్ వరకూ ఇదే దృక్ప‌థంతో ఉన్నారు -రిషబ్ పంత్
Samayam Telugu | Updated:
Feb 19, 2019, 12:32PM IST
హైలైట్స్
ఆస్ట్రేలియాతో ఈనెల 24 నుంచి సుదీర్ఘ సిరీస్‌ మొదలు
కోహ్లీ కెప్టెన్సీలో భారత్ జట్టు దూకుడు పెరిగిందా..?
మ్యాచ్ డ్రా చేసుకునే అవకాశం ఉన్నా.. సాహసోపేతంగా గెలుపు కోసం టీమ్ పోరాటం
కెప్టెన్ కోహ్లీ నుంచి మద్దతు లభిస్తోదంటూ పంత్ కితాబు
ఫార్మాట్‌ ఏదైనా.. మ్యాచ్‌ స్థితితో సంబంధం లేకుండా.. ప్రస్తుత భారత్ జట్టు గెలుపు కోసమే ఆడుతుందని యువ హిట్టర్ రిషబ్ పంత్ వెల్లడించాడు. కెప్టెన్‌గా విరాట్ కోహ్లీ పగ్గాలు చేపట్టిన తర్వాత.. టీమిండియాలో దూకుడు పెరిగింది. ముఖ్యంగా.. టెస్టుల్లో డ్రా చేసుకునే అవకాశం ఉన్నా.. సాహసోపేతంగా గెలుపు కోసం పోరాడుతూ ఓడిపోయిన సందర్భాలూ ఉన్నాయి. అయినప్పటికీ.. భారత్ జట్టు ఇదే తరహా ఆటతీరుతో ముందుకు వెళ్తుందని పంత్ వెల్లడించాడు.
ఆస్ట్రేలియాతో ఆదివారం నుంచి రెండు టీ20లు, ఐదు వన్డేల సిరీస్‌ను భారత్ జట్టు ఆడనుంది. ఈ నేపథ్యంలో.. తాజాగా మీడియాతో రిషబ్ పంత్ మాట్లాడుతూ ‘మ్యాచ్ ఎలాంటి స్థితిలో ఉన్నా.. భారత్ జట్టు గెలుపు కోసం మాత్రమే ఆడుతుంది. టాప్ ఆర్డర్ అనే కాదు.. టీమ్‌లోని చివరి బ్యాట్స్‌మెన్ వరకూ ఇదే దృక్ప‌థంతో ఉన్నారు. అందరి టార్గెట్ ఒక్కటే.. భారత్ జట్టుని గెలిపించడం. గత ఏడాది ఇంగ్లాండ్ గడ్డపై కూడా ఓ మ్యాచ్‌లో భారీ ఛేదనకు దిగిన సమయంలో.. కేఎల్ రాహుల్, నేను శతకాలతో దాదాపు మ్యాచ్‌ను గెలిపించేలా కనిపించాం. కానీ.. అతను ఔటవడంతో మ్యాచ్ మలుపు తిరిగింది. కానీ.. ఆ ఇన్నింగ్స్‌కి కోహ్లీ నుంచి ప్రశంసలు లభించాయి’ అని రిషబ్ పంత్ వెల్లడించాడు.